CELEX: 62010TN0158
Language: lt
Date: 2010-04-09 00:00:00
Title: Byla T-158/10: 2010 m. balandžio 9 d. pareikštas ieškinys byloje Dow Chemical prieš Tarybą

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/44
            
         
      2010 m. balandžio 9 d. pareikštas ieškinys byloje Dow Chemical prieš Tarybą
      
      (Byla T-158/10)
      (2010/C 161/70)
      Proceso kalba: anglų
      
         Šalys
      
      
         Ieškovė: The Dow Chemical Company, atstovaujama advokatų J.-F. Bellis, R. Luff ir V. Hahn
      
         Atsakovė: Europos Sąjungos Taryba
      
         Ieškovės reikalavimai
      
      
                  —
               
               
                  Panaikinti Tarybos įgyvendinimo reglamentą (ES) Nr. 54/2010 (1) tiek, kiek jis susijęs su ieškove.
               
            
                  —
               
               
                  Priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Pagrįsdama ieškinį, ieškovė pateikia vieną teisinį pagrindą, kuriame teigia, kad ginčijamas reglamentas pažeidžia pagrindinio reglamento (2) 11 straipsnio 2 dalį remdamasi šiais pagrindais:
      
                  —
               
               
                  tvirtinimas, kad etanolaminų iš JAV dempingas bus tęsiamas, klaidingai pagrįstas per peržiūros tyrimą nustatytu dempingu, kiek tai susiję su gamintojais — eksportuotojais, kurie sudaro tik labai mažą importuotojų iš JAV dalį; institucijos neatsižvelgė į faktą, kad buvo konstatuota, jog gamintojo daugumai importo iš JAV nebuvo taikomas dempingas ir todėl bendrai vertinant etanolaminų importas iš JAV nebuvo dempingo objektas,
               
            
                  —
               
               
                  tvirtinimas, kad tariamas etanolaminų iš JAV dempingas padidėjo po peržiūros tyrimo, pagrįstas savavališka nustatytų kainų atranka, kuri neatspindi kainų tendencijos po peržiūros tiriamojo laikotarpio,
               
            
                  —
               
               
                  tvirtinimas, kad dėl atsargų JAV padidės etanolaminų eksportas į ES, pagrįstas aiškia klaida, nes JAV nebuvo nepanaudotų atsargų,
               
            
                  —
               
               
                  tvirtinimas, kad nuo 2004 m. Kinijos nustatytos antidempingo priemonės etanolaminams iš JAV paskatins etanolaminų iš JAV eksportuotojus parduoti didesnius kiekius ES, prieštarauja prekybos srautams nuo 2005 metų,
               
            
                  —
               
               
                  tvirtinimas, kad galimas paklausos vystymasis JAV ir kitose rinkose paskatins JAV gamintojus perkelti eksportą į ES, yra tik spekuliatyvus,
               
            
                  —
               
               
                  tvirtinimas, kad labai mažos kainos ir monoetileno glikoliui, kuris kaip ir etanolaminai, yra etilenoksido produktas, atsargos, paskatins gamintojus monoetileno glikolio gamybą pakeisti etanolaminų gamyba, prieštarauja pateiktiems faktams ir tai yra vertinimo klaida,
               
            
                  —
               
               
                  atsakovė prieštaringai pagrindžia santykį tarp JAV ir ES kainų, nes ji tuo pačiu metu tvirtina, kad didesnės ES kainos skatina JAV eksportuotojus perkelti pardavimus į ES ir kad mažesnės kainos ES verčia JAV gamintojus parduoti dempingo kainomis ES.
               
            
         (1)  2010 m. sausio 19 d. Tarybos įgyvendinimo reglamentas (ES) Nr. 54/2010, kuriuo nustatomas galutinis antidempingo muitas importuojamiems Jungtinių Amerikos Valstijų kilmės etanolaminams (OL L 17, 2010, p. 1).
      
         (2)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, 1996, p. 1; 2004 m. specialusis leidimas lietuvių k., 11 sk., 10 t., p. 45).